recursal/SuperWikiNEXT-32B huggingface dataset:
**சாய்ரா வசீம்** *(Zaira Wasim)* (பிறப்பு அக்டோபர் 23, 2000)  இந்தி திரைப்படங்களில் பணியாற்றும் ஒரு இந்திய நடிகை ஆவார். பிலிம்பேர் விருது மற்றும் தேசிய திரைப்பட விருது உட்பட பல விருதுகளை பெற்றவர். 2017 ஆம் ஆண்டில் புது தில்லி விழாவில் இந்தியாவின் ஜனாதிபதி ராம்நாத் கோவிந்திடம் குழந்தைகளுக்கான தேசிய வீரதீர விருதைப் பெற்றார்.

இரண்டு தொலைக்காட்சி விளம்பரங்களில் நடித்த பிறகு, சாய்ரா, விளையாட்டு வாழ்க்கை வரலாற்று படமான தங்கல் (2016) திரைப்படத்தில் நடிக்கத் தொடங்கினார். இது இந்திய விளையாட்டு வீரரான கீதா ஃபோகட் என்ற பாத்திரத்தை சித்தரித்தது. அதன் பிறகு *சீக்ரட் சூப்பர்ஸ்டார்* (2017) என்ற படத்தில் பாடகராக முயற்சிக்கும் பெண்ணாக நடித்தார், இவ்விரு படங்களும் மிக அதிக அளவில் வசூலித்த இந்திய படங்களாக உள்ளது. இவ்விரண்டு படங்களிலும் அவரது நடிப்பு மிகவும் பாராட்டப்பட்டது. இப்படங்களில் நடித்ததற்காக சிறந்த துணை நடிகருக்கான தேசிய விருது மற்றும் பிலிம் ஃபேர் விருது கிடைத்தது.

தனிப்பட்ட வாழ்க்கை
------------------

சாய்ரா வாஸிம் இந்தியாவின் காஷ்மீரில் ஜஹித் மற்றும் சர்கா வாசிம் ஆகியோருக்குப் பிறந்தார். அவரது தந்தை ஸ்ரீநகரில் நிர்வாக மேலாளராகப் பணியாற்றி வருகிறார். அவரது தாயார் ஆசிரியர் ஆவார். ஸ்ரீநகரில் உள்ள செயின்ட் பால் சர்வதேச கழகத்தில் பத்தாம் வகுப்பை சாய்ரா நிறைவு செய்தார்.

தொழில்
------

இந்தித் திரைப்படங்களுக்கு முன்னதாக, இரண்டு தொலைக்காட்சி விளம்பரங்களில் சாய்ரா நடித்துள்ளார். தற்பொழுது *"தி ஸ்கை இஸ் பிங்க்"* என்னும் திரைப்படத்தில் பிரியங்கா சோப்ரா மற்றும் ஃபர்ஹான் அக்தர் உடன் நடித்து வருகிறார்.

குறிப்புகள்
-----------

1. ↑  Limited, InLinks Communication Private. "Zaira Wasim awarded the National Child Award for Exceptional Achievement 2017 - Jammu Links News".
2. ↑  "Secret Superstar actor Zaira Wasim receives exceptional achievement award from President Kovind". .
3. ↑  "Kiran Rao thanks Kashmir school for backing 'Dangal' actress".
4. ↑  "'I wish my parents would praise me but they don't'".
5. ↑  "Dangal girl Zaira Wasim on growing up in Kashmir: Teenagers there have a view on everything". The Indian Express. 9 February 2017. 4 August 2017 அன்று பார்க்கப்பட்டது.
6. ↑  "Zaira Wasim biography". *CrunchWood*. 10 பிப்ரவரி 2018 அன்று மூலம் பரணிடப்பட்டது. 10 February 2018 அன்று பார்க்கப்பட்டது.

வெளி இணைப்புகள்
---------------

* இணையத் திரைப்பட தரவுத்தளத்தில் சாய்ரா வசீம்
* முகநூலில் சாய்ரா வசீம்
**சாய் ஆறு** (சாய் சேது)(*Sai River*), ஆதி கங்கை என்றும் அழைக்கப்படுகிறது. சாய் ஆறு இந்திய மாநிலமான உத்தரப் பிரதேசத்தில் உள்ள கோமதி ஆற்றின் துணை ஆறாகும்.

நிலவியல்
--------

சாய் ஆறு ஹார்தோய் மாவட்டத்தில் உள்ள பார்சோய் என்ற கிராமத்தில் உள்ள மலை உச்சியில் பிஜ்வான் ஜீல் என்ற பரந்த குளத்தில் உருவாகிறது. இந்த ஆறு இலக்னோவினை உன்னாவோவிலிருந்து பிரிக்கிறது. இந்த ஆறு தெற்கு நோக்கி ராபெர்லி பகுதிக்கு வருகிறது. பின்னர் மேற்கே பிரதாப்கர் மற்றும் ஜான்பூருக்கும் கிழக்கு திருப்பி குளிசுசார்நாத்திற்கு செல்கிறது. அங்கிருந்து மற்றுமொரு சண்டிகா தம் பகுதிக்குச் செல்கிறது. உத்தரப்பிரதேசத்தின் பெரும்பாலான மாவட்டங்கள் சாய் ஆற்றின் கரையில் அமைந்துள்ளன. சனி தேவ் தாம் சாய் ஆற்றின் கரையில் அமைந்துள்ள பர்சாதிபூரில் அமைந்துள்ளது.

கலாச்சாரம்
----------

பக்தர்கள் சாய் ஆற்றில் குளித்துவிட்டு, பாபா குய்சர்நாத்தை வணங்குகிறார்கள். இது இந்து சமயத்தின் மிகவும் புனிதமான நதிகளில் ஒன்றாகும். இது புராணங்களிலும் கோஸ்வாமி துளசிதாசரின் ராமசரிதமனாஸிலும் குறிப்பிடப்பட்டுள்ளது. இதன் மத முக்கியத்துவத்துடன், இந்த நதி இதன் கரையில் வசிக்கும் இலட்சக்கணக்கான இந்தியர்களின் உயிர்நாடியாகும். இவர்கள் தங்களின் அன்றாட பயன்பாடுகளுக்காக இந்த ஆற்றினைச் சார்ந்துள்ளனர்.[]

மேற்கோள்கள்
-----------

1. ↑  "சாய் ஆறு, Pratapgarh". *tamil.nativeplanet.com*. 2021-06-29 அன்று பார்க்கப்பட்டது.
2. ↑  "Gomti River". *117.252.14.242*. 2021-06-29 அன்று பார்க்கப்பட்டது.
3. ↑  "Ramayan-fame Sai river needs a new lease of life". *Hindustan Times*. 2021-06-29 அன்று பார்க்கப்பட்டது.
4. ↑  "Sai River, Pratapgarh". *www.nativeplanet.com* (ஆங்கிலம்). 2021-06-29 அன்று பார்க்கப்பட்டது.
வெவ்வேறு உயரங்களில் முனைப்பகுதிகளைக் கொண்டமையும் அழுத்தமான மேற்பரப்பை **சாய்தளம்** எனலாம். இத்தகைய சாய்தளத்தின் மூலம் பாரமான பொருளொன்றை மேல்நோக்கி நகர்த்துவது நேரடியாக மேல்நோக்கி பாரத்தை உயர்த்துவதை விட குறைந்த விசையால் ஆற்றமுடியும்.

சாய்தளமொன்றில் பிரயோகிக்க வேண்டிய விசையைக் கணித்தல்
---------------------------------------------------

Key:  
N = செவ்வண் விசை - தளத்திற்கு நிலைக்குத்தானது  
m = பொருளின் திணிவு  
g = புவியீர்ப்பு ஆர்முடுகல்  
θ =(ரீட்டா) கிடையிலிருந்து சாய்தளத்தின் சாய்வு  
*f* = உராய்வு விசை
சாய்தளம் ஒன்றின் மீதுள்ள பொருளில் உணரப்படும் விசைகளைக் கணிக்கும் பொது மூன்று பிரதான விசைகள் கருத்தில் கொள்ளப்படும். அவை:

1. செவ்வண் விசை(N)-பொருளின் மீது தாக்கும் புவியீர்ப்பு விசைக்கு சமனாக தளத்தால் கொடுக்கப்படும் மறுதாக்கம் அ-து mg cos θ
2. புவியீர்ப்பு விசை(mg)
3. உராய்வு விசை(f)- தளத்திற்கு சமானமாக

  

புவியீர்ப்பு விசை சாய்தளத்தின் தளத்திற்கு சமாந்தரமாகவும் நிலைக்குத்தாகவும் இரு வகையில் ஈடு செய்யப்படும்.

1. கீழ் நோக்கி அசைவு இல்லை. ஆகவே: N = mg cos θ
2. பொருள் ஓய்விலிருக்கும் போது: உராய்வு விசை f = mg sin θ

* mg sin θ ஆனது f விடப் பெரிது ஆயின் சாய்தளத்தின் மீது பொருள் கீழ்நோக்கி இயங்கும்.

சாய்தளமொன்றின் பொறிமுறை நயம்
----------------------------

எளிய பொறியொன்றின் பொ.மு.ந என்பது சுமைக்கும் எத்தனத்திற்கும் இடையிலான விகிதம் ஆகும். இது சாய்தளமொன்றுக்கு சாய்தளத்தின் நீளத்திற்கும் அதன் உயரத்திற்கும் இடையிலான விகிதம் ஆகும். 

  


| * பா
* உ
* தொ
எளிய பொறிகள் |
| --- |
| எளிய பொறிகள் | சாய்தளம் **·** நெம்புகோல் **·** கப்பி **·** சில்லும் அச்சாணியும் |
**அந்தரே பூர்த்தாடோ தெ மென்டோன்சா** (André Furtado de Mendonça, 1558 – ஏப்ரல் 1, 1611) போர்த்துக்கேய இந்தியாவில் படைத்தளபதியும் ஆளுனரும் ஆவார். இலங்கை, இந்தியா, இந்தோனேசியா, மலாக்கா ஆகிய நாடுகளுக்குள் போர்த்துக்கேயரின் ஆட்சி விரிவாக்கம் பெற்ற காலத்தில் இவர் படைகளின் கட்டளை அதிகாரியாக இருந்தார்.

வரலாறு
------

இவர் பேஜா, ரியோ மையோர் ஆகியவற்றின் கட்டளை அதிகாரியாக இருந்த அபோன்சோ பூர்த்தாடோ மென்டோன்சா, யொவானா சோசா ஆகியோருக்கு மகனாகப் பிறந்தார். சண்டை தொடர்பான அறிவை வளர்த்துக்கொள்ள விரும்பிய அந்தரே பூர்த்தாடோ தனது 18 ஆவது வயதில் சண்டை, காலநிலையியல், கடலியல், நிலப்படவியல் ஆகியவற்றைக் கற்கத் தொடங்கினார். இவர் பின்னர் படைகளில் சேர்ந்து 25 வயதிலேயே ஒரு வெற்றிகரமான படைத்தலைவர் ஆனார். இவர் புளோரசுப் போர் உட்படப் பல குறிப்பிடத்தக்க போர்களில் பங்குபற்றியுள்ளார். இவர் போர்த்துக்கேயப் பேரரசுக்காக, இந்தியப் பெருங்கடற்பகுதியின் பல குடியேற்ற நாடுகளில் பணியாற்றினார். உடல்நலக் குறைவினால் 1611 ஆம் ஆண்டு காலமான இவர் லிசுபனில் உள்ள கிரேஸ் குருமடத் தேவாலயத்தில் அடக்கம் செய்யப்பட்டார்.

யாழ்ப்பாணத்தில்
---------------

முதன்மைக் கட்டுரை: போர்த்துக்கேயரின் இரண்டாவது யாழ்ப்பாணப் படையெடுப்பு
அந்தரே பூர்த்தாடோ தெ மென்டோன்சா, 1591 ஆம் ஆண்டில் 1,400 போர்த்துக்கேயரையும், 3,000 சிங்களவர்களையும் உள்ளடக்கிய படையுடன், யாழ்ப்பாண இராச்சியத்தின் தலைநகரான நல்லூரைத் தாக்கி அதை வெற்றிகொண்டான். அரசன் புவிராச பண்டாரத்தைக் கொன்றுவிட்டு, அரச குடும்பத்தைச் சேர்ந்த எதிர்மன்னசிங்கன் என்பவனை மன்னனாக்கினான். இதனூடாக யாழ்ப்பாண இராச்சியம் போர்த்துக்கேயரின் கீழான ஒரு சிற்றரசு ஆனது. இது போர்த்துக்கேயக் குருமார் யாழ்ப்பாணத்தில் தடையின்றிக் கத்தோலிக்க மதத்தைப் பரப்புவதற்கான வாய்ப்பையும் வழங்கியது. அத்துடன் 1619 ஆம் ஆண்டில் யாழ்ப்பாணம் போர்த்துக்கேயரின் நேரடி ஆட்சிக்குள் வருவதற்கான வழியையும் திறந்துவிட்டது.

மேற்கோள்கள்
-----------

1. ↑  Danvers, Frederick Charles (1892). *The Portuguese in India: being a history of the rise and decline of their eastern empire, appendix B*. Asian Educational Services, 1988. பக். 487. .
2. ↑  Stephens, Henry Morse (1892). *Albuquerque, Volume 4*. Oxford: Clarendon Press. பக். 13. .
| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**இரண்டாம் கீர்த்திவர்மன்** அல்லது ரஹப்பா (ஆட்சிக்காலம் கி.பி.746 - 753 ) என்பவன் சாளுக்கிய மரபின் ஆட்சியாளன் ஆவான். இவன் தனது தந்தை விக்ரமாதித்னுக்குப் பின் ஆட்சிப்பொறுப்பேற்றவன்.. இவனது பரந்த ஆட்சி அதிகாரத்தை இராஷ்டிரகூடர்கள் மற்றும் பாண்டியர்கள் முடிவுக்குக் கொண்டுவந்தனர்.

பாண்டியர்களுடன் போர்
--------------------

பாண்டியன் பராங்குசன் தனது எல்லையை விரிவாக்கும் பொருட்டு கங்க நாட்டின் மீது படையெடுத்து வந்தான். கங்கமன்னன் சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக கீர்த்திவர்மனும் தனது படைகளுடன் போர்க்களத்திற்கு வந்தான். கி.பி.740 அல்லது 741ல் காவிரிக்கரையில் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான்.

அதிகாரக் குலைவு
---------------

கீர்த்திவர்மனின் வலிமையைக்குறைக்கும் விதமாக இராஷ்டிரகூட தந்திதுர்கன் தனது பேரரசை வலிமைப்படுத்தினான். எல்லோராவைச் சுற்றித் தனது பேரரசை விரிவாக்கினான். சாளுக்கியப் பேரரசின் வடக்கு மாகாணங்களின் கட்டுப்பாட்டைக் குலைத்தான். 

மேலும் அவன் கிழக்கு மற்றும் தெலுங்கு மாகாணங்களில் சாளுக்கியரைச் சுற்றியுள்ள கலிங்கர் மற்றும் கோசல அரசர்களிடம் கூட்டணி அமைத்துக்கொண்டான். மேலும் தந்திதுர்கனின் கூட்டணியில் பல்லவன் நந்திவர்மனும் இணைந்துகொண்டான். இவ்வாறு தனிமைப்படுத்தப்பட்ட கீர்த்திவர்மனுக்கு உதவிக்காக எந்த திசையிலும் திரும்ப முடியவில்லை.

கீர்த்திவர்மன் மீதான இறுதித் தாக்குதல் கி.பி. 752 இல் நடத்தினர். சாளுக்கியர் முற்றிலும் தோற்கடிக்கப்பட்டனர்.

இரண்டாம் கீர்த்திவர்மனே வாதாபி சாளுக்கியரில் இறுதி அரசன் ஆவான். 220 ஆண்டுகள் மேற்கு சாளுக்கியர் கிளை மீது கிரகணம் சூழ்ந்ததைப் போன்று இருந்தது. இரண்டாம் தைலப்பனால் 973 ஆண்டு இந்த மரபு மீண்டும் துளிர்த்தது.

மேற்கோள்
--------

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

  


| Persondata |
| --- |
| Name | Kirtivarman 02 |
| Alternative names |  |
| Short description | Ruler of the Chalukya dynasty |
| Date of birth | 746 |
| Place of birth |  |
| Date of death |  |
| Place of death |  |
**இரண்டாம் கோவிந்தராஜா** (*Govindaraja* II) (ஆட்சி 863-890 பொ.ச.) **இரண்டாம் குவாகா** என்றும் அழைக்கப்படும் இவர், சௌகான் வம்சத்தைச் சேர்ந்த ஒரு இந்திய மன்னர். இவர் கூர்ஜர-பிரதிகார ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை ஆட்சி செய்தார்.

இவர் தனது தந்தை இரண்டாம் சந்திரராஜாவிற்குப் பிறகு சிம்மாசனத்தில் ஏறினார்.  ஹர்ஷநாத் கோயில் கல்வெட்டு இரண்டாம் கோவிந்தனை அவரது தாத்தா முதலாம் கோவிந்தரைப் போலவே சிறந்த போர்வீரராக விவரிக்கிறது. 

12 மன்னர்கள் கோவிந்தனின் சகோதரி 'கலாவதியை' மணக்க விரும்பினர். ஆனால் அவர் அவர்களை தோற்கடித்து, தனது சகோதரியை கன்னோசியின் சக்கரவர்த்திக்கு திருமணம் செய்து கொடுத்ததாக பிருத்விராஜா விஜயம் கூறுகிறது.  கன்னோசியின் இந்த ஆட்சியாளர் பிரதிகாரப் பேரரசர் மிகிர போஜனுடன் அடையாளம் காணப்பட்டார்.  போஜனின் வழித்தோன்றலான இரண்டாம் மகேந்திரபாலனின் ஆட்சிக் காலத்தின் பிரதாப்கர் கல்வெட்டு, சகாமனாக்கள் போஜனுக்கு "இன்பத்தின் பெரும் ஆதாரமாக" இருந்ததாகக் கூறுகிறது. இது தாம்பத்திய உறவைக் குறிப்பதாக இருக்கலாம். 

இரண்டாம் கோவிந்தனுக்குப் பிறகு இவரது மகன் சந்தனராஜா ஆட்சிக்கு வந்தார்.

சான்றுகள்
---------

1. 1 2  R. B. Singh 1964, ப. 56.
2. 1 2  Dasharatha Sharma 1959, ப. 26.
3. 1 2  R. B. Singh 1964, ப. 96.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**அம்பாசமுத்திரம் அருள்மிகு அகத்தீசுவரர் திருக்கோயில்** என்பது திருநெல்வேலி மாவட்டம் அம்பாசமுத்திரத்தில் அமைந்துள்ளது. இச்சிவாலயத்தின் மூலவர் அகத்தீசுவரர் என்றும், அம்பிகை லோபமுத்திரை அம்பாள் என்றும் அழைக்கப்படுகிறார்.

திருவிழாக்கள்
-------------

* பங்குனி பிரம்மோற்சவம்
* ஆனி வருசாபிசேகம்
* நவராத்திரி
* திருக்கார்த்திகை
* திருவாதிரை
* சிவராத்திரி

தலவரலாறு
--------

கைலாயத்தில் சிவபெருமான் பார்வதி திருமணம் நடைபெற இருந்தது. அதற்காக அனைவரும் வடதிசைக்கு வந்தார்கள். வடதிசை உயர்ந்தமையால், சிவபெருமான் அகத்தியரை அழைத்து தென்திசைக்கு செல்லுமாறு கூறினார். அகத்தியர் சிவபெருமானின் திருமணத்தினை காண இயலாமல் போகுமென வருந்தினார். ஆனால் சிவபெருமான் அகத்தியருக்கு தென்னகத்திலேயே திருமணக் கோலத்தில் காட்சிதருவேன் என்று கூறினார். காசிபநாதரை தரிசித்துவிட்டு பொதிகை மலைக்கு செல்லும் வழியில் இந்த ஊரை அடைந்தார். அகத்தியரை தரிசிக்க வந்த பக்தரிடம் தனக்கு உணவுதருமாறு வேண்டினார். சிவபக்தரும் உணவு எடுத்துவர சென்றார். அவர் வருகை தாமதமாகவே அகத்தியர் பொதிகை மலைக்கு சென்றுவி்ட்டார். 

சிவபக்தர் அகத்தியருக்காக அன்னமும், அரைக்கீரையும் சமைத்து எடுத்துவந்தார். அகத்தியரைக் காணமல் அவருக்காக தவம் செய்தார். அதனால் சிவபக்தருக்காக அகத்தியர் காட்சி தந்தார்.இக்கோவில் அம்பாசமுத்திரம் செங்குந்தர் மரபினரால் நிர்வகிக்கப்படுகிறது.

ஆதாரங்கள்
---------

1. ↑  அருள்மிகு அகத்தீஸ்வரர் திருக்கோயில்
|  |  |
| --- | --- |
| Search Wiktionary | விக்சனரியில் ***அம்பாரி*** என்னும் சொல்லைப் பார்க்கவும். |

தசரா ஊர்வலத்தில் அலங்கரிக்கப்பட்ட தங்க அம்பாரி
**அம்பாரி** (*Howdah*) என்பது மன்னர்கள் போன்றோர் யானை மீது அமர்ந்து செல்ல வசதியாக அமைக்கப்பட்ட இருக்கையுடன் கூடிய மாடம் ஆகும். இதில் அமர்ந்தபடி மன்னர்கள் போர், வேட்டை, நகர்வலம் போன்றவற்றை மேற்கொள்வர். மன்னரின் அம்பாரியைச் சுமக்கும் யானையானது *பட்டத்து யானை* என்று அழைக்கப்படும். இந்த பட்டத்து யானையானது அதற்கான தகுதிகளுடன் கம்பீரமானதாக தேர்ந்தெடுக்கப்படும். அதற்கான தகுதிகளில் ஒன்றாக அது ஏழு முழம் அதாவது ஏறத்தாழப் பத்தரை அடி உயரம் கொண்டதாக இருக்கும் என்பதாக விக்கிரம சோழன் உலா, கம்ப ராமாயணம் போன்ற தமிழ் இலக்கியங்கள் வழியாக அறியவருகிறது. தற்காலத்திலும் பயன்பாட்டில் உள்ள அம்பாரியானது மைசூர் தசராவின் போது மைசூர் மன்னர்கள் பயன்படுத்திய அம்பாரியாகும். மைசூர் சமஸ்தானம் இந்தியாவுடன் இணைக்கப்படும் வரை அதன் மன்னர் தசரா விழாவின்போது அம்பாரியில் அமர்ந்து நகர்வலம் வந்து மக்களுக்கு காட்சியளித்து வந்தார். ஆனால் இந்திய ஒன்றியத்துடன் மைசூர் சமஸ்தானம் இணைக்கப்பட்டு அங்கு மன்னராட்சி ஒழிக்கப்பட்டப் பிறகு. அந்த அம்பாரியில் மைசூர் மன்னருக்கு பதில் சாமுண்டீஸ்வரி அம்மன் சிலையை ஏற்றி தசரா நாளில் ஊர்வலமாக கொண்டு செல்லப்படுகிறது. இந்த மைசூர் அம்பாரியானது 750 கிலோ எடை கொண்டதாக உள்ளது.

மேற்கோள்கள்
-----------

1. ↑  *தோழியர் தோள்மேல் அயர்ந்தாள்; அத் தோழியரும்*
ஏழ்உயர் யானை எதிர்ஓடி...
விக்கிரம சோழன் உலா, 653-54
2. ↑  *ஏழ்உயர் மதகளிற்று இறைவ, ஏகினை;*
வாழிய கரியவன், வறியன் கைஎன,
கம்ப ராமாயணம், அயோத்தியா காண்டம், பள்ளிப்படைப் படலம், 55
3. ↑  "மைசூரூ தசரா விழா : விமர்சையாக நடத்தப்பட்ட "யானை அம்பாரி" ஊர்வலம்". *செய்தி*. தினத்தந்தி. 19 அக்டோபர் 2018. 1 நவம்பர் 2018 அன்று பார்க்கப்பட்டது.
**கிரிசிகர் லோக் கட்சி** (விவசாயிகள் கட்சி), இந்தியாவில் உள்ள ஐதராபாத் இராச்சியத்தில் செயல்பட்ட அரசியல் கட்சி ஆகும். இக்கட்சி 195ஆம் ஆண்டில் ஏப்ரல்-சூன் ஐதராபாத் மாநில பிரஜா கட்சியிலிருந்து ஆச்சார்யா கொகினேனி ரங்க நாயுகுலு பிரிந்தபோது உருவாக்கப்பட்டது.

கிரிசிகர் லோக் கட்சி 1951 மக்களவைத் தேர்தலில் போட்டியிட்டு ஒரு இடத்தில் வெற்றி பெற்றது. 1952ஆம் ஆண்டில் சென்னை மாநில சட்டமன்றத் தேர்தலில் போட்டியிட்டு 15 இடங்களை வென்றது.

1952ஆம் ஆண்டு ஆந்திரப் பிரதேச மாநிலத்தில் நடைபெற்ற இடைத்தேர்தலின் போது புத்தூரிலிருந்து ஆர். பி. வி. சுந்தர்சன வர்மாவை எதிர்த்து கிரிஷிகர் லோக் கட்சியின் சார்பில் ஜி சிவய்யா போட்டியிட்டு 15741 வாக்குகள் வித்தியாசத்தில் தோல்வியடைந்தார். இந்தியத் தேசிய காங்கிரசின் ஆர். பி. வி. சுந்தர்சன வர்மா 25959 வாக்குகள் பெற்றார். ஜி சிவய்யா 10218 வாக்குகள் பெற்றார்.

ரங்கா பின்னர் சுதந்திராக் கட்சியின் நிறுவனர்-தலைவராக ஆனார்.

மேற்கோள்கள்
-----------

1. ↑  "STATISTICAL REPORTS OF ASSEMBLY ELECTIONS OF STATES WHICH ARE NO LONGER IN EXISTENCE AFTER REORGANIZATION". *Election Commission of India*. 28 December 2018 அன்று பார்க்கப்பட்டது.
2. ↑  "Details of Assembly By- Elections since 1952". *Election Commission of India*. 28 December 2018 அன்று பார்க்கப்பட்டது.
பன்னாட்டு எல்லைக்கோடுகளுடன் கூடிய அல்பைன் நாடுகள்
**அல்பைன் நாடுகள்** (**Alpine states** or **Alpine countries**) மேற்கு ஐரோப்பாவின் ஆல்ப்ஸ் மலைத்தொடர்களைக் கொண்ட எட்டு ஐரோப்பிய நாடுகளைக் குறிக்கிறது.

1991ம் ஆண்டின் அல்பைன் மாநாட்டின் தீர்மானத்தின் படி, அல்பைன் பிரதேசத்தின் நாடுகளாக ஆஸ்திரியா, ஜெர்மனி, பிரான்சு, இத்தாலி, சுவிட்சர்லாந்து, லீக்கின்ஸ்டைன், மொனாக்கோ மற்றும் சுலோவீனியா என எட்டு நாடுகளைக் கொண்டதாக அறிவிக்கப்பட்டது. அல்பைன் பிரதேசத்தில் 6,200 உள்ளாட்சி மன்றங்கள் உள்ளது.

அல்பைன் பிரதேசத்தின் மொத்த நிலப்பரப்பில் 28.7% ஆஸ்திரியாவிலும், 27.2% நிலப்பரப்புகள் இத்தாலியிலும், 21.4% நிலப்பரப்புகள் பிரான்சிலும் உள்ளது. மீதமுள்ள 33% நிலப்பரப்புகள் பிற ஐந்து நாடுகளில் அமைந்துள்ளது.

அல்பைன் நாடுகளின் மொத்த மக்கள்தொகையில் நான்கில் மூன்று பங்கினர், 77% விழுக்காடு கொண்ட பிரான்சு, இத்தாலி மற்றும் ஆஸ்திரியாவின் அல்பைன் பிரதேசங்களில் வாழ்கின்றனர்.

ஆஸ்திரியாவின் மொத்த நிலப்பரப்பில் 65.5% விழுக்காடும், சுவிட்சர்லாந்து நாட்டின் மொத்த நிலபரப்பில் 65% விழுக்காடும் அல்பைன் பகுதிகளில் அமைந்துள்ளது.

இதனையும் காண்க
--------------

* அல்பைன்
* அல்பைன் தூந்திரம்
* ஆல்ப்ஸ்
* தூந்திரம்

மேற்கோள்கள்
-----------

1. ↑  EUSALP - EU STRATEGY FOR THE ALPINE REGION
2. ↑  "The contracting Parties of the Alpine Convention". 2011-02-13 அன்று மூலம் பரணிடப்பட்டது. 2018-02-16 அன்று பார்க்கப்பட்டது.
**மாரி. அறவாழி** (பிறப்பு: பிப்ரவரி 6, 1935 இறப்பு: அக்டோபர் 3, 1999) என்பவர் ஒரு தமிழக எழுத்தாளர். மா.சேதுரத்தினம் எனும் இயற்பெயருடைய இவர் புனைபெயராக மாரி. அறவாழி எனும் பெயரினை வைத்துக் கொண்டார். சேலம் நகராட்சிக் கல்லூரியில் இடைநிலைக் கல்வியை முடித்த பின்பு இந்திய அஞ்சல் துறைப் பணியில் சேர்ந்தார். அஞ்சல் துறையில் பணியாற்றிக் கொண்டே இவர் படைத்த சிறுகதைகள் நானூற்றுக்கும் மேற்பட்டவை. இவை பல்வேறு இதழ்களில் வெளியாகியிருக்கின்றன. [*மேற்கோள் தேவை*] இவர் நாற்பது குமுகாயப் புதினங்களையும், ஒரு வரலாற்றுப் புதினத்தையும் படைத்துள்ளார்.[*மேற்கோள் தேவை*] சென்னைத் தொலைக்காட்சியில் ஒரு நாடகத்தையும், கட்டுரைகளையும் படைத்துள்ளார். இவரது பல சிறுகதைகள் ஆங்கிலம், இந்தி,தெலுங்கு,கன்னடம்,மலையாளம் ஆகிய மொழி இதழ்களில் வெளியாகியிருக்கின்றன. [*மேற்கோள் தேவை*]

எழுதியவற்றில் சில கதை நூல்கள்
-----------------------------

ஆடக சுந்தரி (1989)

வேள்வி (1991)

தங்கம் எங்கே போகிறாள்? (1992)

இன்னொரு துவக்கம் (1994)

உயிர் வீணை (1996)

நீலா (1999)

புதைமணல் (1999)

சிறப்புகள்
----------

* கோடுகளும் புள்ளிகளும்,ஆடக சுந்தரி ஆகிய இரண்டு புதினங்களும் தமிழ்நாட்டு அரசின் சிறந்த படைப்புகளுக்கான பரிசைப் பெற்றன. [*மேற்கோள் தேவை*]

* பேரறிஞர் அண்ணா ஆனந்த விகடனில் 'கருமி' என்ற பெயரில் வெளிவந்த இவரது சிறுகதையை செட்டிநாடு 'தனவணிகர்' நிகழ்ச்சியில் மேற்கோள் காட்டி உரையாற்றியிருக்கிறார்.[*மேற்கோள் தேவை*]
**அயோத்தியாபட்டினம் கோதண்டராமசுவாமி கோயில்** தமிழ்நாட்டில் சேலம் மாவட்டம், மையப் பகுதியில் அயோத்தியாப்பட்டிணம் என்னும் ஊரில் அமைந்துள்ள ராமர் கோயிலாகும்.

தல வரலாறு
---------

ராவணன் வரதம் முடிந்து ராமன், சீதை, லட்சுமணன், அனுமன், சுக்கிரீவர், விபீஷணர் மற்றும் படை வீரர்களுடன் அயோத்தி திரும்பிய பொது இங்கு தங்கி இரவு ஓய்வெடுத்தனர். அதற்குள் பட்டாபிஷேகம் செய்ய வேண்டிய நாள், நட்சத்திரம் நெருங்கி விட்டதை உணர்ந்து அயோத்தி செல்வதற்கான காலம் தாமதமானதல் இங்கேயே பட்டாபிஷேகம் நடைபெற்றது.

கோயில் அமைப்பு
--------------

விஜயநகரப் பேரரசின் நாயக்க மன்னர்களால் கட்டப்பட்ட இக்கோயிலில் கோதண்டராமசுவாமி, சீதை சன்னதிகளும், விநாயகர், கருடாழ்வர், ஆஞ்சநேயர், ஆழ்வர்கள் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் முக்கிய திருவிழா நடைபெறுகிறது. பங்குனி மாதம் திருவிழா நடைபெறுகிறது.

வெளி இணைப்புகள்
---------------

* கோயில் அமைவிடம்
* கோயில் வரலாறு

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பிடோஹூய் டிகிரஸ் என்பது பிடோஹூய் பேரினத்தை சார்ந்த நியூ கினியாவில் வாழும் பறவைகளாகும்.
பச்சீஃபிளிடீடில்குடும்பத்தில் பிடோஹுய் என்ற பேரி னத்தில் ஆறு இனங்கள் உள்ளன .

இப் பறவை நடுத்தர உடலமைப்பு மற்றும் கருப்பு இறகுத்தொகுப்பு கொண்ட ஒரு பறவை ஆகும். இந்த இன பறவைகளில் தோல், இறகுகள் மற்றும் பிற திசுக்களில் பேட்ராகோடாக்சின் கலவைகள் கொண்ட சில அறியப்பட்ட விஷபறவைகளில் ஒன்றாகும். இந்த நச்சுகள் அவற்றின் உணவில் இருந்து பெறப்பட்டதாக கருதப்படுகிறது.வேட்டையாடுதலை தடுக்க மற்றும் ஒட்டுண்ணிகளிடமிருந்து இருந்து இப்பறவையை பாதுகாக்கின்றது. இவை ஒருங்கிணைந்த பரிணாம வளர்ச்சியில் முல்லெரியன் மிமிக்ரி எனப்படும் சிறப்பு பணப்பை கொண்டு உள்ளன .

கடல் மட்டத்திலிருந்து 2,000மீ (6,600 அடி) உயரத்தில் காடுகளில் இப்பறவை காணப்படுகின்றது, ஆனால் மலைகள் மற்றும் குறைந்த மலைகளில் மிகவும் பொதுவாக காணப்படுகின்றது. இது ஒரு சமூக பறவை ஆகும்.. இப்பறவை பழங்கள், விதைகள் மற்றும் முதுகெலும்புகள் ஆகியவற்றை உணவாக உண்டு வாழ்கிறது. 

மேற்கோள்

1

1. ↑  பிடோஹூய் டிகிரஸ்
2. ↑ . BirdLife International (2016). "Pitohui dichrous". IUCN Red List of Threatened Species. Version 2016.3. International Union for Conservation of Nature. Retrieved 30 January 20172.Boles, Walter (2007). "Family Pachycephalidae (Whistlers)". In del Hoyo, Josep; Elliott, Andrew; Christie, David. Handbook of the Birds of the World. Volume 12: Picathartes to Tits and Chickadees. Barcelona: Lynx Edicions. p. 380. ISBN 978-84-96553-42-2.
இராசராட்டிரப் பாண்டியரின் கீழ் வட இலங்கை (நீல நிறம்) கி.பி. 436 - 463

| இராசராட்டிரம் |
| --- |
| வம்சம் | பாண்டியர் |
| நாடு | இராசராட்டிரம் |
| எல்லை | மகாவலி கங்கை ஆறு (தெற்கெல்லை) மற்ற திசைகளில் கடல் |
| தலைநகரம் | அநுராதபுரம் |
| இராசராட்டிரப் பாண்டியர்களின் பட்டியல் |
| பாண்டு (பாண்டியன்) | பொ.பி. 436 - 441 |
| பரிந்தன் | பொ.பி. 441 - 444 |
| இளம் பரிந்தன் | பொ.பி. 444 - 460 |
| திரிதரன் | பொ.பி. 460 |
| தாட்டியன் | பொ.பி. 460 - 463 |
| பிட்டியன் | பொ.பி. 463 |

**பிட்டியன்** (பொ.பி. 463) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஆறாமானவன் (இறுதியானவனும் இவனே). இவன் திட்டியன் (பொ.பி. 460 - 463) என்ற இராசராட்டிரப் பாண்டியர்களுள் ஐந்தமானவனின் ஆட்சிக்குப் பிறகு ஆண்டவன். இவன் ஆட்சியில் ஏழாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று பிட்டியனையும் கொன்றான் என அறிய முடிகிறது. அதற்குப்பிறகு தாதுசேனன் வழி வந்தோரே இராசராட்டிரத்தை ஆண்டனர்.

மூல நூல்கள்
-----------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

மேற்கோள்கள்
-----------

1. ↑  சூல வம்சம், 38ஆம் பரிச்சேதம், 3-4
**பிட்  ரிவர்ஸ் மியூசியம்** (Pitt Rivers Museum)  என்பது ஆக்சுபோர்டு  பல்கலைக்கழகத்தில் உள்ள பழமையான அருங்காட்சியகம் ஆகும். இங்கு தொல் பொருள்கள், மாந்தவியல் வரலாற்றுப் பொருள்கள் முதலியவற்றைக் காட்சிப் படுத்தியுள்ளார்கள். ஆக்சுபோர்டு பல்கலைக் கழக இயற்கை வரலாற்று அருங்காட்சியகத்தின் கிழக்கில் பிட் ரிவர்ஸ் மியூசியம் அமைந்துள்ளது. 

லெப்டினென்ட் ஜெனரல் ஆகஸ்டஸ் பிட் ரிவர்ஸ் என்பவரால் இந்த அருங்காட்சியகம் 1884 இல்  தோற்றுவிக்கப் பட்டது. மாந்தவியல்  கற்பிக்கும் ஓர் ஆசிரியர்  தனியாக அமர்த்தியாக வேண்டும் என்ற நிபந்தனையோடு அவர் திரட்டிய பழமையான அரிய பொருள்களை ஆகஸ்டீஸ் பிட் ரிவர்ஸ் ஆக்சுபோர்டு பல்கலைக் கழகத்துக்கு வழங்கினார். இந்த அருங்காட்சியகத்தின் காப்பாளராக  என்றி பல்போர் என்பவர் இருந்தார்.  இரண்டாவது நிபந்தனை திரட்டிய பொருள்களை வைப்பதற்கு தனியாக ஒரு கட்டடம் உருவாக்க வேண்டும் என்பது. அவ்வாறே 1885 இல்
கட்டடப் பணிகள் தொடங்கி 1886 இல்  அருங்காட்சிக்கான புதிய கட்டடம் உருவானது.

தொடக்கக் காலத்தில் 22000 அரிய பொருள்கள் இருந்தன. அறிஞர்கள், கல்வியாளர்கள், பயணிகள் முதலானோர் தொடர்ந்து திரட்டியவற்றைக் கொடையாக வழங்கியதால் இப்பொழுது 500000 பொருள்கள் அருங்காட்சியகத்தில் வைக்கப்பட்டுள்ளன.

மேற்கோள்
--------

1. ↑  "Pitt Rivers Museum". Culture 24, UK. 7 நவம்பர் 2012 அன்று மூலம் பரணிடப்பட்டது. 13 March 2011 அன்று பார்க்கப்பட்டது.
**பெர் ஆசுகார் ஆண்டர்சன்** *(Per Oskar Andersen)* நார்வே நாட்டைச் சேர்ந்த ஓசுலோ பல்கலைக்கழகத்தில் மனித மூளை தொடர்பான ஆராய்ச்சியில் ஈடுபட்ட ஓர் ஆய்வாளர் ஆவார். இவர் பெ ஆண்டர்சன் என்ற பெயராலும் அழைக்கப்படுகிறார். 1930 ஆம் ஆண்டு சனவரி மாதம் 12 ஆம் நாள் இவர் பிறந்தார். இவரது ஆய்வகத்தில் ஆராய்ச்சி மேற்கொண்ட குறிப்பாக டெர்சே லெமோ (பல ஆண்டுகளுக்குப் பிறகு இந்த நிகழ்வை வகைப்படுத்த திமோதி பிளிசு உதவினார்) 1966 ஆம் ஆண்டு மூளையின் நீண்டகால ஆற்றலைக் கண்டறிய வழிவகுத்தார். 

நார்வேயின் அறிவியல் மற்றும் கடிதங்கள் அகாதமியிலும் ராயல் கழகத்திலும் ஆண்டர்சன் உறுப்பினராக இருந்தார். சூரிக், சிடாக்கோம் பல்கலைக்கழகங்களில் இவர் கௌரவ பட்டங்கள் பெற்றிருந்தார். 

நார்வே நாட்டின் புளோமிங்கோம் கிராமத்தில் இவர் வசித்தார். 2020 ஆம் ஆண்டு பிப்ரவரி 17 அன்று ஆண்டர்சன் இறந்தார்.

மேற்கோள்கள்
-----------

1. ↑  Terje Lømo (April 2003). "The discovery of long-term potentiation". *Philosophical Transactions of the Royal Society B* **358** (1432): 617–620. doi:10.1098/rstb.2002.1226. பப்மெட்:12740104.
2. ↑  "Gruppe 7: Medisinske fag" (Norwegian). Norwegian Academy of Science and Letters. 15 செப்டம்பர் 2018 அன்று மூலம் பரணிடப்பட்டது. 28 October 2009 அன்று பார்க்கப்பட்டது.CS1 maint: Unrecognized language (link)
3. ↑  Polly Curtis (13 May 2002). "Society defends its scientific decision". guardian.co.uk. .
4. ↑  "80 år 12. januar: Professor Per Oskar Andersen" (in Norwegian). Norwegian News Agency. 5 January 2010.
காவிரியாற்றில் பரிசல்
முனீசுவரர் 
**சேடர்பாளையம்** (*Jedarpalayam*) என்பது இந்தியாவின் தமிழ்நாடு மாநிலத்தில் நாமக்கல் மாவட்டத்தில் உள்ள ஒரு கிராமம் மற்றும் ஊராட்சி ஆகும்.

நிலவியல்
--------

சேடர்பாளையம், மாவட்டத் தலைநகரான நாமக்கல்லிலிருந்து 33 கிலோமீட்டர்கள் (21 mi) தொலைவிலும் பரமத்தி வேலூரிலிருந்து 16 கிலோமீட்டர்கள் (9.9 mi) தொலைவில் அமைந்துள்ளது. இந்த கிராமம் காவிரி ஆற்றுக்கு மிக அருகில் அமைந்துள்ளது. ஈரோடு, திருச்செங்கோடு, பரமத்தி-வேலூர், கோவை மற்றும் சேலம் போன்ற நகரங்கள் இந்த கிராமம் வழியாகச் செல்லும் அரசு மற்றும் தனியார் பேருந்துகள் மூலம் நன்கு இணைக்கப்பட்டுள்ளது. இந்த கிராமத்தில் சுமார் 4000 குடும்பங்கள் உள்ளன.

பொருளாதாரம்
-----------

கிராமத்தின் பொருளாதாரம் முதன்மையாக விவசாயத்தினை சார்ந்து உள்ளது. முக்கிய பயிர்களாகக் கரும்பு, மஞ்சள் மற்றும் தென்னை பயிரிடப்படுகின்றன. பட்டு சேலை கைத்தறி நெசவு தொழிலுடன் மற்றும் பட்டுப் புடவை விற்பனை நிலையங்களும் உள்ளன. சேடர்பாளையம் காவிரி ஆற்றின் குறுக்கே தடுப்பணை, குழந்தைகள் பூங்கா மற்றும் படகு இல்லம் ஆகியவை முக்கிய சுற்றுலாத் தலங்களாகக் கிராமப் பொருளாதாரத்தை அதிகரிக்கவும் உதவுகிறது

கோவில்கள்
---------

* அருள்மிகு ஸ்ரீ முனீசுவரர் கோவில், முனீசுவரர் மகாமுனி என்று அழைக்கப்படுகிறார். அதாவது செயந்தமுனி, இது பச்சையம்மன் கோவிலின் ஒரு பகுதியாகும்
* கபிலர்மலை அருள்மிகு ஸ்ரீ முருகன் கோவில்
* சேடர்பாளையம் அருள்மிகு ஸ்ரீ பகவதி அம்மன் கோவில்
* அருள்மிகு ஸ்ரீ சுவாமி அய்யப்பன் கோவில்
* அருள்மிகு ஸ்ரீ இராமலிங்க செளடேசுவரி அம்மன் கோவில்
* அருள்மிகு ஸ்ரீ பொன்காளியம்மன் திருக்கோவில், வடகரையாத்தூர்
* அருள்மிகு ஸ்ரீ மாரியம்மன் திருக்கோவில், வடகரையாத்தூர்

முக்கிய விழாக்கள்
-----------------

* தைப்பூசம்
* தைப்பொங்கல்
* சித்திரா பவுர்ணமி
* ஆடிப் பெருக்கு/ஆடி-18
* அருள்மிகு ஸ்ரீ பகவதி அம்மன் கோவில் திருவிழா

வங்கிகளின் பட்டியல்
-------------------

இங்கு அமைந்துள்ள வங்கிகள்.

* இந்தியன் வங்கி
* சேலம் மாவட்ட மத்திய கூட்டுறவு வங்கி
* கரூர் வைசியா வங்கி
* சிரீ பண்ணாரி அம்மன் நிதி லிமிடெட்

கல்வி
-----

அருகிலுள்ள கிராமங்களின் ஆரம்ப மற்றும் மேல்நிலைப் பள்ளித் தேவைகளைப் பூர்த்தி செய்வதற்காக சேடர்பாளையத்தில் நல்ல எண்ணிக்கையிலான அரசு மற்றும் தனியார்ப் பள்ளிகள் உள்ளன. அவை:

* அரசு ஊராட்சி தொடக்கப்பள்ளி - சேடர்பாளையம்
* அரசு மேல்நிலைப் பள்ளி - சேடர்பாளையம்
* ஆர்.கே.வி மெட்ரிக் மேல்நிலைப் பள்ளி
* சன் சுடார் மெட்ரிக் மேல்நிலைப் பள்ளி

மேற்கோள்கள்
-----------

1. ↑  "Jedarpalayam".
2. ↑  "Poll Plank".
3. ↑  "Illegal Water Tapping in Jedarpalayam".
**இந்தியாவின் புனர்வாழ்வுப் பேரவை** (*Rehabilitation Council of India*) என்பது 1986 ஆம் ஆண்டில் ஒரு பதிவு செய்யபட்ட ஆணையமாக நிறுவனஙகள் பதிவு செய்யும் சட்டம் 1960- படி இந்திய அரசு நிறுவியது.

1992 செப்டம்பரில் இந்தியாவின் மறுவாழ்வு சட்டம் பாராளுமன்றத்தால் இயற்றப்பட்டது, இது 22 ஜூன் 1993 அன்று ஒரு அங்கீகாரம் பெற்ற சட்டமாக மாறியது. இந்த சட்டம் 2000 ஆம் ஆண்டில் நாடாளுமன்றத்தால் திருத்தப்பட்டது. இவ்வமைப்பிற்கு வழங்கப்பட்ட கட்டளை, ஊனமுற்ற நபர்களுக்கு வழங்கப்படும் சேவைகளை ஒழுங்குபடுத்துதல் மற்றும் கண்காணித்தல், பாடத்திட்டத்தை தரநிலைப்படுத்துதல் மற்றும் மறுவாழ்வு மற்றும் சிறப்பு கல்வித் துறையில் பணிபுரியும் அனைத்து தகுதி வாய்ந்த தொழில் மற்றும் பணியாளர்களின் மத்திய புனர்வாழ்வு பதிவுகளை பராமரிப்பதுமாகும். ஊனமுற்றோருக்கான சேவைகளை வழங்கும் தகுதியற்ற நபர்களுக்கு எதிராக தண்டனையைச் இந்த சட்டமும் அளிக்கிறது.

இந்திய புனர்வாழ்வுக் கவுன்சில் (RCI) என்பது, பாராளுமன்றச் சட்டத்தின் கீழ் அமைக்கப்பட்ட உச்சநீதி மன்றம், ஊனமுற்றோர், பின்தங்கிய, மற்றும் சிறப்பு கல்வி தேவைப்படும் சமூகங்களுக்கான இலக்காகக் கொண்ட பயிற்சி திட்டங்கள் மற்றும் படிப்புகளை ஒழுங்குபடுத்துதல். இது இந்தியாவில் மட்டுமே சட்டரீதியான சபை பராமரிக்க மத்திய மறுவாழ்வு பதிவு இது இயக்குகிறது மற்றும் இலக்கு சமூகங்களுக்கு பயிற்சி மற்றும் கல்வி திட்டங்கள் வழங்க அனைவருக்கும் தகுதி நிபுணர்களின் முக்கியமாக ஆவணங்கள் விவரங்கள் தேவையாக இருக்கிறது. 2000 ஆம் ஆண்டில், இந்திய புனர்வாழ்வுக் கவுன்சில் (திருத்தச்) சட்டம், 2000, இந்தியாவின் அரசாங்கத்தால் அறிமுகப்படுத்தப்பட்டது மற்றும் அறிவிக்கப்பட்டது. திருத்தத்தை ஒரு பெரிய கீழ் இந்த கீழ், இந்திய அரசுச் சட்டம், 1992 முந்தைய சீரமைப்பு கவுன்சிலுக்கு நேரத்திற்குள் வழங்கப்படுகிறது வரையறைகள் மற்றும் விவாதங்கள் கொண்டு, அதாவது, குறைபாடுடைய நபர்கள் (சம வாய்ப்புகள், உரிமைகள் பாதுகாப்பு மற்றும் முழு பங்கேற்பு) சட்டம், 1995.

மேற்கோள்கள்
-----------

1. ↑

வெளி இணைப்புகள்
---------------

* அதிகாரப்பூர்வ இணையதளம்
**மாரி 2**, பாலாஜி மோகன் இயக்கி 2018 ஆம் ஆண்டு வெளியான தமிழ் நகைச்சுவை திரைப்படமாகும். இது 2015 ஆம் ஆண்டில் வெளியான மாரி திரைப்படத்தின் தொடர்ச்சியாகும். தனுஷ், தனது நிறுவனம் வந்தர்பார் பிலிம்ஸ் என்ற நிறுவனத்தின் கீழ் தயாரித்து, தலைப்பு பாத்திரத்தில் நடித்துள்ளார். சாய் பல்லவி, வரலட்சுமி சரத்குமார், டோவினோ தாமஸ் & கிருஷ்ணா குலசேகரன் ஆகியோர் முக்கிய கதாபாத்திரங்களில் நடித்துள்ளார்கள்.

கதாப்பாத்திரங்கள்
-----------------

* தனுஷ்-மாரியப்பன் என்கிற மாரி
* கிருஷ்ணா குலசேகரன்-கலை
* டோவினோ தாமஸ்-கங்காதர் பீஜா
* சாய் பல்லவி-ஆரத் ஆனந்தி
* வரலட்சுமி சரத்குமார்-விஜய சாமுண்டேஷ்வரி
* வித்யா பிரதீப்-கலையின் மனைவி
* ரோபோ ஷங்கர்-சனிக்கிழமை அல்லது சனி
* கல்லூரி வினோத்-ராபர்ட் (அடித்தாங்கி)

தயாரிப்பு
---------

ஆகஸ்ட் 2018 ல் படப்பிடிப்பு முடிந்தது.

இசை
---

இசையமைப்பாளர் யுவன் ஷங்கர் ராஜா இந்த திரைப்படத்திற்கு இசை அமைத்துள்ளார்.

தனுஷ் மற்றும் தி  பாடிய "ரவுடி பேபி" என்ற பாடல், நவம்பர் 27, 2018 அன்று வெளியிடப்பட்டது. தனுஷால் எழுதப்பட்ட "மாரியின் ஆனந்தி" என்ற பாடலானது, இளையராஜா மற்றும் எம்.எம்.மனாசி ஆகியோரால் பாடப்பட்டது, டிசம்பர் 10, 2018 அன்று வெளியிடப்பட்டது.

வெளியீடு
--------

மாரி 2, 2018 ஆம் ஆண்டு டிசம்பர் மாதம் 21 ஆம் தேதி வெளியிடப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *மாரி 2*
**ராஜ் வீர் சிங் யாதவ்** (*Raj Vir Singh Yadav*) என்பவர் (27 சூலை 1937-4 பிப்ரவரி 2006) என்பவர் இந்திய மருத்துவரும் பத்மசிறீ விருதாளரும் ஆவார்.

கல்வி
-----

யாதவ், இந்தியாவின் உத்தரப் பிரதேசத்தில் உள்ள நௌலிஹர்நாத்பூரில் (பதாயூன் மாவட்டம்) பிறந்தார். லக்னோவின் லக்னோ பல்கலைக்கழகத்தின் மன்னர் ஜோர்ஜ் மருத்துவக் கல்லூரியில் 1961ல் இளநிலை மருத்துவம் மற்றும் 1964-ல் முதுநிலை அறுவை சிகிச்சை பட்டம் பெற்றார். 1974ஆம் ஆண்டு பொது அறுவை சிகிச்சை தகுதியினை சர்வதேச அறுவைசிகிச்சை கல்லூரியிலிருந்தும், பொது அறுவை சிகிச்சை சகாவாகத் தகுதியினை 1977-ல் அமெரிக்க மருத்துவர்கள் கல்லூரியிலிருந்தும் பெற்றார்.

மருத்துவ சேவை
-------------

யாதவ் 1973ல் சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இந்தியாவில் முதல் சிறுநீரக மாற்று அறுவை சிகிச்சையினை வெற்றிகரமாகச் செய்தார். 1982-ல் பத்மசிறீ விருது பெற்ற இவரை இந்தியப் பிரதமர் இந்திரா காந்தி கௌரவித்தார். நீலம் சஞ்சீவ ரெட்டி, ஜெயில் சிங் மற்றும் ஆர். வெங்கட்ராமன் ஆகிய மூன்று இந்தியக் குடியரசுத் தலைவர்களின் கவுரவ அறுவை சிகிச்சை நிபுணராக இருந்தார்.

பத்ம விருது
-----------

நாட்டின் குடிமகன்களுக்கு வழங்கப்படும் உயரிய விருதுகளுள் ஒன்றான பத்மசிறீ விருது இவருக்கு 1982ஆம் ஆண்டு இந்திய அரசால் வழங்கப்பட்டது.

அறக்கட்டளை
----------

ராஜ் வீர் சிங் யாதவ் அறக்கட்டளையை நிறுவியதன் மூலம் யாதவ் கௌரவிக்கப்பட்டார். இந்த அமைப்பு, மருத்துவம் மற்றும் அறிவியல் கல்வி, விழிப்புணர்வு, ஆராய்ச்சி மற்றும் செயல்முறைகளுக்கு ஆதரவளிப்பதை நோக்கமாகக் கொண்டுள்ளது. இது இந்தியச் சமூகங்களின் சமூக-பொருளாதார உதவி, மேம்பாடு மற்றும் பொது நலன் மற்றும் அதிகாரமளித்தல் போன்ற செயல்களை ஆதரிக்கிறது.

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* RVSY அறக்கட்டளை பரணிடப்பட்டது 2018-12-13 at the வந்தவழி இயந்திரம்
**ராஜேஷ் பட்டேகர்** (Rajesh Patnekar, பிறப்பு: செப்டம்பர் 23, 1963) இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். பட்டேகர் வட கோவாவின், பிக்கோலிம் தொகுதியிலிருந்து, கோவா சட்டமன்றத்தில் உறுப்பினராக உள்ளார். இவரது மனைவி அருணா பட்னேக்கர், மாப்புசாவில் உள்ள புனித மேரி கான்வென்ட் உயர்நிலைப் பள்ளியில் ஆசிரியர் பணியாற்றுகிறார். இவர் 2017 ஆம் ஆண்டு சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டார்.

இதற்கு முன்பு 2002-2007 மற்றும் 2007-2012 ஆண்டுகளில் இவர் சட்டமன்ற உறுப்பினராகவும் இருந்துள்ளார். இவர் காதி கிராமத்தின் தலைவராகவும், கோவாவின் தொழில் துறை வாரியராகவும் பணியாற்றினார். கோவா சட்டமன்றத்தில், சட்டமன்ற உறுப்பினர், பொது கணக்குக் குழுவின் தலைவராகவும், சட்டமன்றத்தின் பல்வேறு குழுமங்களின் உறுப்பினராகவும் இருந்துள்ளார்.

மேற்கோள்கள்
-----------

1. ↑  Patnekar on Monday resignedA as MLA.
2. ↑  Bicholim ex-MLA Rajesh Patnekar rejoins BJP
3. ↑  "ArticleComments BJP MLA Rajesh Patnekar Joins Congress". 2016-12-31 அன்று மூலம் பரணிடப்பட்டது. 2017-06-30 அன்று பார்க்கப்பட்டது.
பேராசிரியர் **ராஜ் கௌதமன்** (பிறப்பு: 1950) தமிழ் பண்பாட்டு ஆய்வாளர். பழந்தமிழ் பண்பாட்டு வரலாறுசார்ந்து முன்னோடியான ஆய்வுகளைச் செய்தவர். தலித் சிந்தனையாளர். 

 ராஜ் கௌதமன்

வாழ்க்கைச் சுருக்கம்
--------------------

ராஜ் கௌதமனின் இயர்பெயர் எஸ்.புஷ்பராஜ். எஸ்.கௌதமன் என்று பெயரை மாற்றிக்கொண்டார். 1950ல் விருதுநகர் மாவட்டம் புதுப்பட்டி என்ற ஊரில் பிறந்தார். அங்கேயே தொடக்கக் கல்வி பயின்றார். மதுரையில் உயர்நிலைப்படிப்பு. பாளையங்கோட்டை தூய சவேரியார் கல்லூரியில் விலங்கியல் இளங்கலை, தமிழிலக்கியத்தில் முதுகலை, அண்ணாமலை பல்கலைக்கழகத்தில் சமூகவியலில் முதுகலைப் பட்டங்கள் பெற்றார். அ. மாதவையா பற்றிய ஆய்வுகளுக்காக முனைவர் பட்டம் பெற்றார்.

புதுவை மாநிலத்தில் அரசு கலைக்கல்லூரிகளில் தமிழ்பேராசிரியராக இருந்தார். 2011இல் ஓய்வு பெற்றார். மனைவி க.பரிமளம். மகள் டாக்டர் நிவேதா.

இவருடைய தலித் பார்வையில் தமிழ்ப் பண்பாடு எனும் நூல் சங்க இலக்கியம் பற்றிய சிறந்ததொரு ஆய்வு நூலாகும். 1990களில் தலித் அரசியல் எழுச்சி பெற்றபோது தமிழ்ச் சமூகத்தில் பல மாற்றங்கள் நிகழ்ந்தன. இச்சூழலில் ராஜ்கௌதமனின் இந்நூல் 1994இல் வெளிவந்தது சிறப்புக்குரிய ஒன்றாகும்.

பங்களிப்பு
----------

தமிழ் பண்பாட்டை அடித்தள மக்களின் கோணத்தில் மார்க்சிய ஆய்வுமுறைப்படி ஆராய்ந்தவர் ராஜ் கௌதமன். தலித் சிந்தனைகளை தொகுப்பதிலும் அவற்றின் மீதான வரலாற்றுபூர்வ விமர்சனத்தை கட்டமைப்பதிலும் பெரும்பங்காற்றியிருக்கிறார்.

ஆய்வு நூல்கள்
-------------

* க.அயோத்திதாசர் ஆய்வுகள்
* பாட்டும் தொகையும் பாட்டும் தொகையும் தொல்காப்பியமும் தமிழ்ச சமுக உருவாக்கமும்
* ஆகோள் பூசலும் பெருங்கற்கால நாகரிகமும்
* தலித் பார்வையில் தமிழ்ப் பண்பாடு,
* அறம் அதிகாரம்
* அ.மாதவையா
* தலித்திய விமர்சனக் கட்டுரைகள்
* கண்மூடிவழக்கமெல்லாம் மண்மூடிப்போக.
* கலித்தொகை-பரிபாடல்: ஒரு விளிம்புநிலை நோக்கு.
* ஆரம்பகட்ட முதலாளியமும் தமிழ்ச்சமூக உருவாக்கமும்

புதினங்கள்
----------

* சிலுவைராஜ் சரித்திரம்
* காலச்சுமை
* லண்டனில் சிலுவைராஜ்

வெளி இணைப்புகள்
---------------

* ராஜ்கௌதமனின் இரு நூல்கள்
**சித்ரா சுப்ரமணியம் துயெல்லா** (*Chitra Subramaniam Duella*) ஓர் இந்தியப் ஊடகவியலாளர் ஆவார். 1989 ஆம் ஆண்டில் முன்னாள் பிரதமர் ராஜீவ் காந்தியின் தேர்தல் தோல்விக்கு பரவலாக பங்களித்ததாக நம்பப்படும் போபர்ஸ் ஊழல் பற்றிய விசாரணைக்கு இவர் இந்தியாவில் அங்கீகரிக்கப்பட்டார். பொது சுகாதாரம், வர்த்தகக் கொள்கை, வளர்ச்சி திசைகள் , ஊடகத் துறையில் கவனம் செலுத்தும் ஜெனீவாவைச் சேர்ந்த CSDconsulting என்ற சிறப்பு ஆலோசனை நிறுவனத்தை நிறுவினார். *நியூஸ் மினிட்* - என்ற செய்தி இணையதளத்தின் இணை நிறுவனரும் நிர்வாக ஆசிரியரும் ஆவார். இவர் அர்ணாப் கோஸ்வாமியின் ரிபப்ளிக் தொலைக்காட்சியின் தலையங்க ஆலோசகராகவும் இருந்தார்.    1989ஆம் ஆண்டில், சிறந்த பெண் ஊடகவியலாளருக்கான சாமேலி தேவி ஜெயின் விருது இவருக்கு வழங்கப்பட்டது.

சொந்த வாழ்க்கையும் கல்வியும்
----------------------------

சித்ரா 1958இல் இந்தியாவின் சார்க்கண்டின் சிந்திரியில் பிறந்தார். இவர் தில்லி பல்கலைக்கழகத்தின் லேடி ஸ்ரீ ராம் கல்லூரியில் ஆங்கில இலக்கியத்தில் இளங்கலை பட்டம் பெற்றார். இசுடான்போர்ட் பல்கலைக்கழகத்தில் ஊடகவியலில் முதுநிலை சான்றிதழ் பட்டமும். இந்திய மக்கள் தொடர்பு தொழில்நுட்ப நிறுவனத்தில் ஊடகவியலில் முதுகலை பட்டமும் பெற்றார். இவர் கணிதவியலாளரான முனைவர் ஜியான்கார்லோ துயெல்லா என்பவரை மணந்தார். தற்போது சுவிட்சர்லாந்தின் ஜெனீவாவில் வசிக்கிறார். இந்த தம்பதியருக்கு நித்யா துயெல்லா என்ற மகளும்  நிகில் துயெல்லா என்ற மகனும் உள்ளனர். சித்ரா சிறந்த தெற்காசியப் பெண்களில் ஒருவராக பட்டியலிடப்பட்டுள்ளார்.

சான்றுகள்
---------

1. ↑  "About Us". *The News Minute*. 2016-03-19 அன்று பார்க்கப்பட்டது.
2. ↑  "Read Latest News, News Today, Breaking News, India News and Current News on Politics, Bollywood and Sports. - Republic World". 8 August 2018 அன்று பார்க்கப்பட்டது.
3. ↑  "Chitra Subramaniam joins Republic TV". Rediff. 31 January 2017. 13 December 2017 அன்று பார்க்கப்பட்டது.
4. ↑  "Breaking new ground". .
5. ↑  "She Walks In Beauty - Indian Express". *archive.indianexpress.com*. 2016-03-19 அன்று பார்க்கப்பட்டது.
6. ↑  "Chitra Subramaniam". www.sawnet.org. 30 April 2007 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**சித்ரா தெப்** (Chitra Deb 24 நவம்பர் 1943- 1 அக்டோபர் 2017) ஒரு வங்காள புதின எழுத்தாளர் ஆவார்.

ஆரம்ப கால வாழ்க்கை
------------------

சித்ரா தெப் 1943 இல் பிரித்தானிய இந்தியாவின் பூர்னியாவில் பிறந்தார். கொல்கத்தா பல்கலைக்கழகத்தில் வங்காள இலக்கியத்தில் முதுகலை மற்றும் முனைவர் பட்டம் பெற்றார்.

இலக்கிய வாழ்க்கை
----------------

ஆனந்தபஜார் பத்ரிகாவில் தனது இலக்கிய வாழ்க்கையைத் தொடங்கினார், 1980 முதல் 2004 வரை அங்கு பணியாற்றினார். ஏபிபியின் நூலகப் பிரிவின் பொறுப்பாளராக இருந்தார். தெப் பல புத்தகங்கள மொழிபெயர்த்துள்ளார், வங்காளத்தின் சமூக மற்றும் கலாச்சார வரலாற்றில் பெண்களின் பங்களிப்பு குறித்து இவர் விரிவாக ஆராய்ச்சி செய்து எழுதியுள்ளார்

* *தகுர்பரிர் அந்தர்மஹல்*
* *தகுர்பரிர் பஹிர்மஹால்*
* *பிபாஹோபசோரர் கபியோகாதா*
* *அன்டோபூரர் ஆத்மோகோதா*
* *மஹிலா தக்தர்*
* *விங்ராஹர் பசிந்தா*
* *அப்போன் கியாலே சோலன் ராஜா*
* *ருபோபோதிர் மாலா*
* *பரதர் ராணி*
* *புத்தோதேப் கெமன் தேக்தே சிலன்*
* *அட்வூட் ஜடோ ஹதிர் கல்போ*
* *சித்திததர் அந்தோர்தன்*

இறப்பு
------

டெப் தசைக் களைப்பு நோயால் பாதிக்கப்பட்ட இவர் அக்டோபர் 2, 2017 அன்று கொல்கத்தாவில் காலமானார்.

சான்றுகள்
---------

1. ↑  "Chitra Deb". March 28, 2017 அன்று மூலம் பரணிடப்பட்டது. April 25, 2018 அன்று பார்க்கப்பட்டது.
2. ↑  "প্রয়াত চিত্রা দেব". *anandabazar.com*. April 25, 2018 அன்று பார்க்கப்பட்டது.
**சித்ரா ஐயர்** (Chitra Iyer) எனக் குறிப்பிடப்படும் **சித்ரா சிவராமன்** ஓர் இந்தியப் பின்னணிப் பாடகர் ஆவார். பெங்களூருவில் வசித்துவந்த சித்ரா, தமிழ் திரைப்படங்களில் 2000 ஆம் ஆண்டுகளின் ஆரம்பத்தில் ஏ.ஆர்.ரஹ்மானுடன் பரவலாகப் பணியாற்றி வந்தார், அதே நேரத்தில் மலையாள தொலைக்காட்சியில் ஒரு தொலைக்காட்சி தொகுப்பாளராகவும் நடிகையாகவும் பணியாற்றினார்.

தொழில்
------

சித்ரா ஐயர், தனது தொழில் வாழ்க்கையை ஆரம்பிக்க, ஏ.ஆர்.ரஹ்மான் உடன் இணைந்து பணியாற்றும் முயற்சியை மேற்கொண்டார், ஆனால் பெங்களூரில் இருந்து சென்னை வருவது கடினமாக இருந்தது. 2000 ஆம் ஆண்டில், ஏ. ஆர். ரகுமான், சித்ராவுடன் தொடர்பு கொண்டு, அவரது பாடல்கள் அடங்கிய இசைத் தட்டுகளுடன் சென்னைக்கு வருமாறு பணித்தார். அதனால் சித்ரா சென்னைக்கு வந்து, தனது தொடர்ச்சியான தமிழ் மற்றும் மலையாள பாடல்கள் அடங்கிய இசைத்தட்டுகளை ரகுமானிடம் கொடுத்தார். சித்ரா சென்னை வந்த அதே நாளில், ஏ. ஆர். ரகுமான் உடனடியாக பாடல்களை கேட்டு *தெனாலி* படத்தில் வரும் "அத்தினி சித்தினி" எனும் பாடலைப் பாடுவதற்கு வாய்ப்பளித்தார். பின்னர் சித்ரா சிவராமன் என்கிற பெயரில், தனது திருமணத்திற்குப் பிறகு கார்த்திக் ராஜா , யுவன் ஷங்கர் ராஜா , பரத்வாஜ் மற்றும் வித்யாசாகர் உள்ளிட்ட தமிழ்த் திரைப்படங்களின் பிற இசையமைப்பாளர்களுக்காக தொடர்ந்து பணியாற்றினார். மேலும், சித்ரா, தனது தாய் மொழி தமிழ் தவிர, தெலுங்கு, கன்னடம், மலையாளம் மற்றும் இந்தி படங்களுக்கு பின்னணிப் பாடல்களைப் பாடியுள்ளார்.

சொந்த வாழ்க்கை
--------------

சித்ரா ஐயர் முன்னாள் விமானப்படை விமானி வினோத் சிவராமன் என்பவரை 1989 ஜூலை 12 அன்று திருமணம் செய்து கொண்டார். இவர்கள் இருவரும், 1989 ஆம் ஆண்டின் தொடக்கத்தில் சென்னை ஜிம்ஹானா கிளப்பில் தங்களுடைய பெற்றோர்களின் வலியுறுத்தல் காரணமாக சந்தித்துக் கொண்டனர். இவர்களுக்கு அதிதி மற்றும் அஞ்சலி என இரண்டு மகள்கள் உண்டு. அண்மை ஆண்டுகளில், அவரது தொலைக்காட்சி பணிகளினூடே, சித்ரா கேரளாவில் யானை நலன்புரி சங்கத்தின் நிறுவனர் மற்றும் அறங்காவலராகப் பணியாற்றினார். அவரது தாயார் ரோகினி ஐயர் மேற்கொண்ட ஒரு திட்டத்தை ஆதரித்து மாநிலத்தில் விவசாயத்தை ஊக்குவித்தார். இதேபோல், 2013 ஆம் ஆண்டில் அவர் தனது மகள்களான அதிதி மற்றும் அஞ்சலி சிவராமன் ஆகியோருடன் இணைந்து ஒரு மென்பொருள் நிறுவனமான டார்க்ஹார்ஸ் தயாரிப்பு நிறுவனத்தை தொடங்கினார்.

குறிப்புகள்
-----------

1. ↑  "Find a track - Asian Network - BBC Music". 2017-11-02 அன்று பார்க்கப்பட்டது.
2. ↑  "The Tribune, Chandigarh, India - Chandigarh Stories". 2017-11-02 அன்று பார்க்கப்பட்டது.
3. 1 2  "The Hindu : When fortune met talent..." 2004-11-20 அன்று மூலம் பரணிடப்பட்டது. 2017-11-02 அன்று பார்க்கப்பட்டது. Unknown parameter `|=` ignored (உதவி)
4. ↑  "shevlin's world: July 2013". 2017-11-02 அன்று பார்க்கப்பட்டது.
5. ↑  "Society for Elephant Welfare". 2017-08-08 அன்று மூலம் பரணிடப்பட்டது. 2017-11-02 அன்று பார்க்கப்பட்டது.
6. ↑  "Mathrubhumi: ReadMore -'Rohini Iyer earns income through varied farming'". 2017-11-07 அன்று மூலம் பரணிடப்பட்டது. 2017-11-02 அன்று பார்க்கப்பட்டது.
7. ↑  "DARKHORSE PRODUCTIONS PRIVATE LIMITED". 2017-11-02 அன்று பார்க்கப்பட்டது.
**இந்தியாவின் மலை மாநிலங்கள்** (*Hill States of India*) என்பது பிரித்தானிய இந்தியப் பேரரசின் வடக்கு எல்லைப் பகுதிகளில் அமைந்திருந்த சமஸ்தானங்கள் ஆகும்.

வரலாறு
------

 
குடியேற்ற காலத்தில், பஞ்சாப் மாகாணத்துடன் நேரடி உறவில் இருந்த சமஸ்தானங்களின் இரண்டு குழுக்கள், இரண்டு போர்கள் மற்றும் எழுச்சியின் பின்னணியில், முன்னாள் முகலாயப் பேரரசின் பெரும்பகுதியை விட பின்னர் பிரித்தானிய இந்தியப் பேரரசின் ஒரு பகுதியாக மாறியது.

அதன் சமஸ்தான ஆட்சியாளர்களுக்கு **மலை ராஜாக்கள்** என்ற முறைசாரா சொல் உருவாக்கப்பட்டது. ராஜ்கர் ராவத் போன்ற பிற பூர்வீக மலைநாட்டு இளவரசர்களுக்கு இது பொருந்தாது.

பிரித்தானிய இந்தியாவின் சுதந்திரம் மற்றும் பிளவுக்குப் பிறகு, மலை மாநிலங்கள் [[இந்திய ஒன்றியம்|இந்திய ஒன்றிய]த்துடன் இணைந்தன. பின்னர் அவை [[இந்தியாவின் அங்கமான மாநிலங்களான பஞ்சாப், அரியானா மற்றும் இமாச்சலப் பிரதேசங்களுக்கு இடையில் பிரிக்கப்பட்டன.

### சிம்லா மலைகள்

 சில மலை மாநிலங்களின் வரைபடம், 1911
மேற்கு இமயமலையின் முன்பகுதிகளில் உள்ள 28 சமஸ்தானங்கள் (நிலப்பிரபுத்துவ இளவரசர்கள் மற்றும் ஜைல்தார்கள் உட்பட) சிம்லாவின் பெயரால் சிம்லா **மலை மாநிலங்கள்** என்று பெயரிடப்பட்டது.  இந்த மாநிலங்கள் முக்கியமாக இந்து ராஜ்புத்திரர்களால் ஆளப்பட்டன.

சான்றுகள்
---------

1. ↑  Imperial Gazetteer of India, v. 8, p. 233.
2. ↑  "Part I: Kangra (1883-1884)", *Gazetteer of the Kangra District,* 1883-84; reprinted Indus Publ. Co. New Delhi, 1994, p. 33. ISBN 8173870241
3. ↑  Crill, Rosemary; Jariwala, Kapil (2010). *The Indian Portrait, 1560-1860*. பன்னாட்டுத் தரப்புத்தக எண்:9788189995379. .

வெளிப்புற இணைப்புகள்
--------------------

* Indian Princely States website
* Punjab State Gazetteer [then Punjab was much larger], vol. VIII, *Gazetteer of the Simla Hill States 1910*
* Himachal Pradesh State's official website and various links therefrom (click on map or names) to official sites of the state's districts
**தங்கதூரி மனேம்மா** (*T. Manemma*)(1942-2018) என்பவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மற்றும் ஒன்பாதாவது மக்களவை உறுப்பினராக இருந்தார்.

ஆரம்ப கால வாழ்க்கை
------------------

மனேம்மா 29 ஏப்ரல் 1942ல் ஐதராபாத்தில் கே. சங்கர் ரெட்டிக்கு மகளாகப் பிறந்தார். இவர் *சதர் காட் மார்வாடி இந்தி வித்யாலயாவில்* பல்கலைக் கழக நுழைவுத் தேர்வினை முடித்தார்.

தொழில்
------

1986-ல் மனேம்மா கணவர் இறந்த பிறகு நடத்தப்பட்ட இடைத்தேர்தலில் இந்தியத் தேசிய காங்கிரசின் அதிகாரப்பூர்வ வேட்பாளராகப் போட்டியிட்டு வெற்றி பெற்றார். இத்தேர்தலில் மனேம்மா 1,82,861 வாக்குகள் பெற்றார். இவர் எட்டாவது மக்களவையில் செகந்திராபாது மக்களவை தொகுதி உறுப்பினராக இருந்தார். மனேம்மா நாடாளுமன்ற உடல்நலம் மற்றும் குடும்ப நலனுக்கான ஆலோசனைக் குழு உறுப்பினராகவும் பணியாற்றினார்.

1989 இந்தியப் பொதுத் தேர்தலின் போது, ஜனதா தளத்தின் வேட்பாளரை 1,47,601 வாக்குகள் வித்தியாசத்தில் தோற்கடித்து மனேம்மா தனது இடத்தைத் தக்க வைத்துக் கொண்டார். நாடாளுமன்றத்தில் இரண்டாவது முறையாகப் பதவி வகித்தபோது, சுகாதாரம் மற்றும் குடும்ப நலனுக்கான ஆலோசனைக் குழுவுடன், சபையின் அமர்வில் உறுப்பினர்கள் இல்லாதது தொடர்பான குழுவிலும் பணியாற்றினார். 2008-ல், முஷீராபாத் சட்டமன்றத் தொகுதிக்கான இடைத்தேர்தலில் வெற்றி பெற்றார்.

தனிப்பட்ட வாழ்க்கை
------------------

மே 1960-ல், மனேம்மா இந்தியத் தேசிய காங்கிரசு கட்சியினைச் சார்ந்த தங்குதூரி அஞ்சய்யாவை மணந்தார். இவர் ஆந்திரப் பிரதேசத்தின் முதலமைச்சராகப் பதவி வகித்தார். இந்த இணையருக்கு ஒரு மகன் மற்றும் நான்கு மகள்கள் இருந்தனர். மனேம்மா உடல்நலக்குறைவு காரணமாக ஜூப்ளி மலையில் உள்ள அப்பல்லோ மருத்துவமனையில் செப்டம்பர் 9ஆம் தேதி காலை 11:30 மணியளவில் இறந்தார்.

மேற்கோள்கள்
-----------

1. 1 2 3  "Members Bioprofile: Manemma, Shrimati Tangaturi". மக்களவை (இந்தியா). 27 November 2017 அன்று பார்க்கப்பட்டது.
2. ↑  "Details of Bye Elections from 1952 to 1995" (XLSX). Election Commission of India. 27 November 2017 அன்று பார்க்கப்பட்டது.
3. ↑  "Statistical Report on General Elections, 1989 to the Ninth Lok Sabha" (PDF). Election Commission of India. p. 37. 27 November 2017 அன்று பார்க்கப்பட்டது.
4. ↑  "Manemma scores upset win in Musheerabad".. பார்த்த நாள்: 27 November 2017.
5. ↑  Mayabrahma, Roja (9 September 2018). "Former CM T Anjaiah's wife Manemma passes away". India: The Hans. 3 November 2018 அன்று பார்க்கப்பட்டது.
**கனக் சாகா** (*Kanak Saha*) என்பவர் இந்திய வானியல் இயற்பியலாளர் ஆவார். இவர் பல்கலைக்கழகங்களுக்கான வானியல், வானியற்பியல் மையம் வானியற்பியல் இணைப் பேராசிரியராக உள்ளார். இவரது ஆராய்ச்சி ஆரம்பக்கால பிரபஞ்சத்தில் விண்மீன் திரள்களின் உருவாக்கம் மற்றும் அவற்றின் பரிணாமம் ஆகியவையாகும். இந்திய அரசின் அறிவியல் மற்றும் தொழிலக ஆய்வு மன்றம் வழங்கும் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை 2021ஆம் ஆண்டு இவரது இயற்பியல் ஆய்வு பங்களிப்பிற்காக வழங்கியது.

ஆரம்ப வாழ்க்கை மற்றும் கல்வி
----------------------------

கனக் சாகா மேற்கு வங்காளத்தில் உள்ள கூச் பெஹாரில் பிறந்தார். சாகா 1998-ல் இசுகாட்லாந்து தேவாலய கல்லூரியில் இளம் அறிவியல் பட்டம் இயற்பியலில் பெற்றார். இவர் முது அறிவியல் பட்டத்தினை 2001-ல் பனாரசு இந்து பல்கலைக்கழகத்திலும் 2008ஆம் ஆண்டு முனைவர் பட்டத்தினை இந்திய அறிவியல் நிறுவனத்தில் பெற்றார்.

விருதுகள்
---------

2021ஆம் ஆண்டில், வானியல் செயற்கைக்கோளினைப் பயன்படுத்தி அதிக சிவப்பு நிறத்தில் மங்கலான விண்மீனைக் கண்டுபிடித்ததற்காக சாகாவுக்கு இயற்பியல் அறிவியல் பிரிவில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கப்பட்டது.

மேற்கோள்கள்
-----------

1. 1 2  "IUCAA scientist among 2021 Shanti Swarup Bhatnagar winners". *The Indian Express* (ஆங்கிலம்). 2021-09-27. 2021-09-30 அன்று பார்க்கப்பட்டது.
2. 1 2  Shanti Swarup Bhatnagar Prize (SSB) for Science and Technology 2021. *ssbprize.gov.in. 2021-03-26. Retrieved 2021-09-30.*
3. 1 2  "Meet the Indian researcher uncovering clues to the formation of the galaxies". *Hindustan Times* (ஆங்கிலம்). 2021-03-26. 2021-09-30 அன்று பார்க்கப்பட்டது.
4. ↑  "Awardee Details: Shanti Swarup Bhatnagar Prize". *ssbprize.gov.in*. 2021-10-19 அன்று பார்க்கப்பட்டது.
**கனகோனா** (Canacona) என்பது இந்தியாவின் கோவா மாநிலத்தின் தெற்கு கோவா மாவட்டத்தில் உள்ள ஒரு நகரமும், நகராட்சி மன்றமுமாகும். கனகோனா வட்டத்தில் பட்னெம், சௌடி, போயுங்கினிம், லோலியம்-போலம், அகோண்டா ,கௌம்டோங்ரே ஆகிய ஊர்கள் அடங்கும். இந்த வட்டத்தின் தலைமையகமான சவுதி நன்கு வளர்ந்த நகரமாக இருக்கிறது. புகழ்பெற்ற பாலோலெம் கடற்கரை இங்கு அமைந்துள்ளது.

நிலவியல்
--------

கனகோனா 15.02 ° வடக்கிலும், 74.02 ° கிழக்கிலும் அமைந்துள்ளது.  சராசரியாக 10 மீட்டர் (32 அடி) உயரத்தைக் கொண்டுள்ளது. கனகோனா கோவாவின் தெற்கே வட்டமாகும்.

வரலாறு
------

கனகோனாவின் வரலாற்று பெயர் "கன்வபுரம்" என்பதாகும்.

கல்வி
-----

இங்குள்ள பிரபோதினி மண்டலத்தின் மல்லிகார்ஜூன கலை மற்றும் வணிகக் கல்லூரி கோவா பல்கலைக்கழகத்துடன் இணைக்கப்பட்டுள்ளது, இப்பகுதியின் உயர் கல்வித் தேவைகளைப் பூர்த்தி செய்யும் இந்த வட்டத்தின் முதன்மை கல்வி நிறுவனம் ஆகும். கனகோனாவில் இரண்டு உயர்நிலைகள் உள்ளன.

புள்ளிவிவரங்கள்
---------------

2011 மக்கள் தொகைக் கணக்கெடுப்பின்படி, கனகோனா நகரில் 12,434 மக்கள் தொகை இருந்தது. மக்கள்தொகையில் ஆண்கள் 52%, பெண்கள் 48%. கனகோனாவின் சராசரி கல்வியறிவு விகிதம் 89.31% ஆகும். இது தேசிய சராசரியான 74.04% ஐ விட அதிகமாகும்; ஆண்களின் கல்வியறிவு 93.09% மற்றும் பெண் கல்வியறிவு 85.47%. மக்கள் தொகையில் 10% 6 வயதுக்குட்பட்டவர்கள். கொங்கணியைத் தவிர, மராத்தி மொழியும் இங்கு ஒரு சிலரால் பேசப்படுகிறது.

மேற்கோள்கள்
-----------

1. ↑  Canacona Map
[*தொடர்பிழந்த இணைப்பு*]
2. ↑  Falling Rain Genomics, Inc - Canacona
3. ↑  "Shree Mallikarjun College of Arts & Commerce". 19 April 2019 அன்று மூலம் பரணிடப்பட்டது. 10 December 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Canacona***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Canacona